《东门行》
宋代·许志仁

东门杨柳暗藏鸦，东门行客欲离家。
树头春风草头露，鸦自不飞人自去。
妾家南浦桂为堂，房栊瑉玉帘夜光。
炉烟多，绮罗重，水槛风入笙箫凉。
欢娱未毕未轮远，方寸秋丝纷百茧。
愿郎功业落人间，长使春闺女无怨。

作者简介：许志仁，字信叔，与姚宽同时。事见《前贤小集拾遗》卷一。今录诗二十首。